शिव मंदिर की दान पेटी से एक लाख रुपए चोरी
नगर में चोरी का सिलसिला रोके नहीं रुक रहा है। सोमवार कर रात भगत तलाब स्थित शिव मंदिर के पीछे के ओर के दरवाजे को लोहे की राड़ से मोड़ कर अज्ञात चोर ने दान पेटी का कुंदा तोड़ कर उसमें रखे रुपए चुरा ले गए। अनुमान के मुताबिक चोरों ने दान पेटी से लगभग 1 लाख रुपए चुरा ने गए।
नगर चोरों के निशाने पर बना हुआ है। हर 5 से 7 दिन में चोरी की कोई न कोई नई घटना हो रही है। कुछ दिन पहले पुलिस चौकी के बगल के कॉम्प्लेक्स में चोरी और उसके बाद हुई आगजनी की घटना के बाद मुख्य मार्ग डभरा रोड़ स्थित शिव मंदिर में दान पेटी से एक लाख रुपए की चोरी कर चोरों ने पुलिस को खुली चुनौती दी है। वहीं चोरी के कई मामलों में पुलिस को अब तक काेई सफलता नहीं मिली है। जिसमें मांड कॉलोनी में मान चित्रकार ओपी राठौर के यहां हुई लाखों की चोरी, ग्राम ठुसेकेला में हुई लाखों की चोरी, एक अखबार के कार्यालय में मकर संक्रांति की दिन हुई चोरी, तहसील रोड़ में नरसिंग यादव के घर हुई लाखों की चोरी, कॉम्प्लेक्स में हुई चोरी और फिर आगजनी की घटना में पुलिस के हाथ खाली के खाली पड़े हैं।
hin_Deva hin_Deva hin_Deva